
Naslov: Mladoletnika sta se zaletavala v policijsko vozilo
Tekst za voditelja:

Na žalost tudi danes poročamo o neljubem dogodku, ki se je ponoči zgodil v romskem naselju Kerinov Grm. Tam sta se dva mladoletnika, potem ko sta pobegnila z bencinske črpalke, na kateri sta policista skušala preveriti njune vozniške in druge dokumente, namerno večkrat zaletela v policijski avtomobil, pri čemer sta bila policista lažje poškodovana. Potem sta pobegnila, vendar so voznika zjutraj le našli in ga pridržali.

T- Iz Kerinovega Grma GORAN ROVAN /

X- Snemalec in montažer Tomi Naglič /

X- Foto: PU Novo mesto /
Tole so posledice nočnega obračuna s policijsko patruljo v Kerinovem Grmu, v katerem je bil udeležen mladoletni voznik brez vozniškega dovoljenja, ki je vozil avtomobil, ki mu je že potekla registracija, baje naj bi bil tudi pijan. Vse skupaj pa se je začelo že prej, pri preverjanju dokumentov na eni od bencinskih črpalk v Krškem.
T- ROBERT PERC /
X- vodja Operativno komunikacijskega centra PU Novo mesto /
»Med postopkom se je voznik odpeljal naprej. Ko so policisti iskali vozilo v bližnjem naselju, se je ta voznik vrnil in nekajkrat z vozilom namerno zaletel v belo modro policijsko vozilo. Oba policista sta bila pri tem lažje poškodovana.«
Povzročitelj je potem pobegnil in so ga policisti šele zjutraj našli ter pridržali. V Kerinovem Grmu so zato danes nekateri zelo ogorčeni.
T- MATEJ HUDOROVAC /
»Problemi bojo veliki, neč not, mira ne dajo, spat. Prav majo, da jih z njimi tak delaju. Pa si ti vidu, kaj se je dogajal, so ga lovil al kaj? Ja sem vidu, ko so jih lovil. Pa ne bi smel lovit. Če bi mene tak, jaz bi ga, v asfalt bi ga zakopu not.«
Neregistrirano vozilo so policisti zasegli, pri tem pa ugotovili, da je osumljenec kljub mladosti že stari znanec policije.
T- ROBERT PERC /
X- vodja Operativno komunikacijskega centra PU Novo mesto /
»17 letnika, ki smo ga v preteklih treh letih že osemkrat ovadili za 14 različnih kaznivih dejanj, bomo kazensko ovadili zaradi utemeljenega suma, da je storil kaznivo dejanje napada na uradno osebo, ko opravlja naloge varnosti.«

Zagrožena kazen za takšno dejanje je od 6 mesecev do pet let zapora.
